ধানবাদ জেলা
ধানবাদ জেলা ভারতের ঝাড়খণ্ড রাজ্যের একটি প্রশাসনিক এলাকা। এটি এই রাজ্যের দ্বিতীয় জনবহুল জেলা। এই জেলার সদর দপ্তর ধানবাদ শহরে অবস্থিত। এই জেলা কয়লা খনির জন্য বিখ্যাত। জেলাটি ঝাড়খণ্ড রাজ্যের উত্তর ছোটনাগপুর বিভাগের অন্তর্গত। ১৯৫৬ খ্রিষ্টাব্দে রাজ্য পুনর্গঠন এর সময় মানভূম জেলার ধানবাদ মহকুমা এবং চাস ও চন্দনকিয়ারী থানা একত্রিত করে তৈরি হয় বিহারের নতুন ধানবাদ জেলা।